

 Λευκάδα, 08/07/2025

 **ΔΕΛΤΙΟ ΤΥΠΟΥ**

**Εκτάκτως, σήμερα Τρίτη 08/07/2025 και ώρα 18.00 συνεδρίασε στο Δημαρχείο Λευκάδας το Τοπικό Επιχειρησιακό Συντονιστικό Όργανο Πολιτικής Προστασίας (ΤΕΣΟΠΠ) του Δήμου Λευκάδας, εξαιτίας των προειδοποιήσεων για πολύ υψηλό κίνδυνο πυρκαγιάς κατηγορίας 4 που προβλέπεται στην ευρύτερη περιοχή για αύριο 09/07/2025 σύμφωνα με την έκδοση του ημερήσιου χάρτη πρόβλεψης κινδύνου πυρκαγιών της Γ.Γ. Πολιτικής Προστασίας.**

**Με σκοπό την ενημέρωση για τον βαθμό ετοιμότητας του Δήμου, τον συντονισμό όλων των απαραίτητων ενεργειών και τη λήψη μέτρων πρόληψης δασικών πυρκαγιών,** στην συνεδρίαση, της οποίας προέδρευσε ο Αντιδήμαρχος Πολιτικής Προστασίας **κ. Λάζαρης Νικόλαος.** Ο κ. Λάζαρης, επισήμανε τον κίνδυνο των ημερών και τόνισε ότι ο Δήμος είναι σε ετοιμότητα να συνδράμει άμεσα εάν και εφόσον χρειαστεί.

**Επιπρόσθετα,** ανέφερε ότι θα γίνονται περιπολίες με πυροσβεστικά του Δήμου, ότι θα είναι σε επιφυλακή όλα τα μηχανήματα έργου με τους χειριστές τους και ότι έχουν ενημερωθεί όλοι οι Πρόεδροι των Τοπικών Κοινοτήτων, ώστε να ενεργοποιήσουν τις ομάδες πυρασφάλειας που έχουν οι ίδιοι ορίσει, καθώς επίσης, έχουν ενημερωθεί να βρίσκονται σε ετοιμότητα και ιδιώτες – ιδιοκτήτες Μηχανημάτων Έργων και Υδροφόρων..

**Όλοι οι παρευρισκόμενοι φορείς** στην έκτακτη αυτή σύσκεψη ανέφεραν ότι θα βρίσκονται σε επιφυλακή και εγρήγορση όλο το 24ωρο. **Δόθηκε ιδιαίτερη έμφαση στο συντονισμό των ενεργειών και δράσεων όλων των εμπλεκομένων.**

**Στη συνεδρίαση συμμετείχαν** ο Αναπληρωτής Δημάρχου Λευκάδας και Αντιδήμαρχος Ύδρευσης κ. Φίλιππος Σκληρός, ο Αντιδήμαρχος Πολιτικής Προστασίας, κ. Λάζαρης Νικόλαος ο Αντιπεριφεριάρχης Λευκάδας κ Δουβίτσας Αντώνιος ο Διοικητής Πυροσβεστικών Υπηρεσιών Λευκάδας κ. Καλαϊτζίδης Πρόδρομος, η εκπρόσωπος του Λιμεναρχείου, Υποπλοίαρχος κ. Μπάφα Μαρία – Ελένη, ο εκπρόσωπος της Αστυνομικής Διεύθυνσης, Υποδιοικητής Τροχαίας Λευκάδας κ. Μπουμπούλης Βασίλειος, ο εκπρόσωπος της 4ης Μ.Σ.Ε.Π. κ. Μπάκας Δημήτριος, ο Δασάρχης Λευκάδας κ. Κοντογιώργης Αθανάσιος, ο Διευθυντής ΔΕΔΔΗΕ Λευκάδας κ. Μιχελής Φίλιππος ο Προϊστάμενος Τμήματος Πολιτικής Προστασίας Π.Ε. Λευκάδας κ. Θεοχάρης Αντώνιος, ο Προϊστάμενος Πολιτικής Προστασίας Δήμου Λευκάδας κ. Φραγκούλης Επαμεινώνδας, ο εκπρόσωπος της Δημοτικής Αστυνομίας κ Γουριώτης Θεοδόσιος και υπηρεσιακοί παράγοντες του Δήμου.

**Ο Δήμος Λευκάδας με κύριο γνώμονα την αποτελεσματική προστασία της ανθρώπινης ζωής, του περιβάλλοντος και των περιουσιών των πολιτών, βρίσκεται σε συνεχή εγρήγορση και στενή συνεργασία με όλους τους εμπλεκόμενους φορείς**.

***Σημείωση*** *: Σύμφωνα με την* ***Αριθ. Πρωτ.: 34932/5294 ΑΔΑ: 6ΧΕ17ΛΕ-6Ψ6C*** *απόφαση* ***Αντιπεριφερειάρχη Π.Ε. Λευκάδας* Απαγορεύεται** η διέλευση,, παραμονή και κυκλοφορία προσώπων και οχημάτων, σε περιοχές NATURA, δασικά οικοσυστήματα, πάρκα και άλση στην περιοχή ευθύνης της Περιφερειακής Ενότητας Λευκάδας.

 **Από το Τμήμα Πολιτικής Προστασίας Δήμου Λευκάδας**